На основание чл. 52, ал. 6 от Закона за управление на отпадъците (Обн. ДВ бр. 53 от 13 юли 2012 г., посл. изм. и доп. ДВ. бр.17 от 1 март 2022г.) и в съответствие със структурата, целите и предвижданията на Националния план за управление на отпадъците (приет с Решение №459/17.06.2021 г. на МС) и указания за разработване на регионални и общински програми, получени с писмо изх. № 48-00-566/21.07.2021 г. на МОСВ Регионално сдружение за управление на отпадъците-Гоце Делчев, е изготвило проект на Програма за управление на отпадъците на РСУО Гоце Делчев 2021-2028 г. Тя се изготвя и във връзка със следните основания:

• изтичане периода на действие на съществуващата Програма за управление на отпадъците на РСУО Гоце Делчев 2014-2020 г.;

• промени в законодателството по управление на отпадъците – приет през м. юли 2021 г. нов, пети Национален план за управление на отпадъците 2021-2028 г., който заедно с отделните програми към него подпомагат централните и местните власти за концентрация на ограничените ресурси към приоритетни за финансиране проекти в сферата на управление на отпадъците от национални и европейски източници на финансиране.

Програмата за управление на отпадъците 2021-2028 г. на РСУО Гоце Делчев се явява инструмент за прилагане на законодателството по управление на отпадъците и за постигане на заложените цели на местно ниво с цел постигане на заложените цели на национално ниво и на ниво Европейски съюз. Ключов елемент при разработване на програмата е съобразяването и прилагането на следния приоритетен ред (йерархия) при управлението на отпадъците:

• предотвратяване на образуването им;

• подготовка за повторна употреба;

• рециклиране;

• друго оползотворяване, например оползотворяване за получаване на енергия;

• обезвреждане.

На заинтересованите лица се предоставя 30-дневен срок, считано от датата на публикуване на проекта, за мнения и предложени за промени и допълнения на проекта на РПУО 2021-2028 г. Предложенията могат да бъдат депозирани в ОБЩИНСКА АДМИНИСТРАЦИЯ гр.ХАДЖИДИМОВО, ул. „Димо Хаджидимов“№46